VAIO Felhasználói útmutató SVE1411/SVE1511/SVE1711 sorozat

Task

# A helyreállítással kapcsolatos megjegyzések

Mielőtt helyreállítaná VAIO számítógépét, gondosan olvassa el az alábbi megjegyzéseket.

## A helyreállítással kapcsolatos fontos megjegyzések

- A VAIO számítógép helyreállítása a beépített tárolóeszközön lévő összes adatot törli, és minden beállítást visszaállít az eredeti, gyári értékekre. Fontos adatairól feltétlenül készítsen biztonsági másolatot.

- Válasszon le minden külső eszközt (perifériát) VAIO számítógépéről, kivéve a tápkábelt, a tápegységet és a helyreállításhoz szükséges eszközöket.

- A helyreállítási folyamatot a befejeződése előtt nem szabad leállítani.

- Ha elfelejtette a jelszót, és nem tudja elindítani a helyreállítási folyamatot, forduljon egy hivatalos Sony szervizhez vagy ügyfélszolgálathoz a jelszó alaphelyzetbe állítása érdekében. A jelszó alaphelyzetbe állítása díjköteles szolgáltatás.

## A programokkal kapcsolatos megjegyzések

- A VAIO számítógép helyreállítása során csak a gyárilag telepített programok helyreállítására van lehetőség. Az Ön által telepített programok, illetve a vásárlás óta létrehozott adatok helyreállítására nincs mód. Továbbá nem lehetséges csupán a Windows rendszert visszaállítani.

- Bizonyos gyárilag telepített programokban olyan beállítás is van, amely engedélyezi az alkalmazások számára önmaguk telepítését vagy törlését. Ilyen beállítások használata esetén azonban előfordulhat, hogy a VAIO számítógép nem fog helyesen működni.

- Partíciók átméretezésére szolgáló program(ok) telepítése esetén előfordulhat, hogy lehetetlenné válik a helyreállítás, illetve a helyreállítási adathordozó létrehozása.

Kapcsolódó témák
A helyreállítás áttekintése
Helyreállítási adathordozók létrehozása
Helyreállítás a helyreállítási területről
Helyreállítás helyreállítási adathordozóról