VAIO Felhasználói útmutató SVE1411/SVE1511/SVE1711 sorozat

Task

# Az Alvó állapot üzemmód használata

Alvó állapot üzemmódban a VAIO számítógép összes szükségtelen eszköze kikapcsolt állapotban van, azonban néhány részegység továbbra is működik a számítógép üzemi állapotának fenntartása érdekében – beleértve az éppen használatban lévő adatok megőrzését is. Az Alvó állapot üzemmód például rövidebb szüneteknél hasznos.
Az Alvó állapot üzemmód alapértelmezett beállításai esetén a Rapid Wake funkció engedélyezve van, és a rendszer a beépített tárolóeszközre menti a számítógép állapotát.

## Az Alvó állapot üzemmód bekapcsolása

1. Kattintson a (Start) gombra, majd a Leállítás gomb melletti nyílra, végül válassza az Alvó állapot lehetőséget.

Amikor a VAIO számítógép Alvó állapot üzemmódba lép, a tápellátás jelzőfény kialszik.
Tipp

- Alapértelmezés szerint VAIO számítógépe Alvó állapot üzemmódba kapcsol, ha hálózati tápellátásról üzemeltetve kb. 30 percig nem észlel felhasználói műveletet.

- Az alábbi művelet szintén Alvó állapotba kapcsolja VAIO számítógépét.

- Nyomja meg a (Tápellátás) gombot (alapbeállítás szerint).
  Vegye figyelembe, hogy ha négy másodpercnél tovább tartja nyomva a (Tápellátás) gombot, VAIO számítógépe automatikusan kikapcsol. Ha így tesz, a nem mentett adatok elvesznek.

- Csukja le az LCD-kijelzőt, és hagyja pár másodpercig használaton kívül a számítógépet.

## Visszatérés normál üzemmódba

1. Nyomja meg a (Tápellátás) gombot.

Megjegyzés

- Alapértelmezés szerint VAIO számítógépe automatikusan Hibernálás üzemmódra vált, ha az akkumulátor töltöttségi szintje alacsonnyá válik. Az éppen futó szoftverek és a csatlakoztatott eszközök függvényében azonban előfordulhat, hogy a Windows rendszer nem engedélyezi a feladat-végrehajtások felfüggesztését, ezért a rendszer nem tud Hibernálás üzemmódra váltani. Ha ilyen esetben az akkumulátor lemerül, a számítógép kikapcsol, és a nem mentett adatok elvesznek.
  Ha a számítógép akkumulátorról üzemel, mentse gyakran az adatokat.

- VAIO számítógépének mozgatása előtt győződjön meg arról, hogy tápellátás jelzőfény nem világít, ezzel ugyanis elkerülheti, hogy a még működő merevlemez ütődést vagy rázkódást szenvedjen el.

Tipp

- Vegye figyelembe, hogy ha négy másodpercnél tovább tartja nyomva a (Tápellátás) gombot, VAIO számítógépe automatikusan kikapcsol. Ha így tesz, a nem mentett adatok elvesznek.

- Az LCD-kijelző kinyitásával hozhatja vissza a számítógépet Normál üzemmódba az Alvó állapot üzemmódból. Ha módosítani szeretné, hogy milyen műveletre kerüljön sor a fedél felnyitásakor, módosítsa a VAIO Control Center eszköz Energiagazdálkodás (Power Management) területén Fedélműködés beállításai (Lid Action Settings) beállítást.

Kapcsolódó témák
Az áramforrás használatával kapcsolatos megjegyzések
Az Alvó állapot üzemmódra vonatkozó megjegyzések
Az akkumulátoros üzemidő meghosszabbítása
A Rapid Wake (Alvó állapot üzemmód) beállításainak módosítása