VAIO Felhasználói útmutató SVE1411/SVE1511/SVE1711 sorozat

Reference

# Az érintőpárna használata

Az ujját az érintőpárnán csúsztatva mozgathatja a mutatót a számítógép képernyőjén.
Ha a mutató a kívánt elem vagy objektum fölé kerül, nyomja meg a bal oldali vagy a jobb oldali gombzónát különféle parancsok végrehajtásához, illetve menük megjelenítéséhez.

1. Bal oldali gombzóna

1. Jobb oldali gombzóna

Tipp

- Az érintőpárna alakja függ attól, hogy melyik modellt vásárolta meg.

### Kattintás

Ha a mutató a kívánt elem vagy objektum fölött van, nyomja meg egyszer a bal oldali gombzónát.
Ugyanezt éri el, ha egyszer megérinti az érintőpárnát.

### Dupla kattintás

Ha a mutató a kívánt elem vagy objektum fölött van, nyomja meg kétszer gyorsan egymás után a bal oldali gombzónát.
Ugyanezt éri el, ha gyorsan egymás után kétszer megérinti az érintőpárnát.

### Kattintás jobb oldali gombbal

Ha a mutató a kívánt elem vagy objektum fölött van, nyomja meg egyszer a jobb oldali gombzónát.
A mutató pillanatnyi helyétől függően különféle helyi menük jelenhetnek meg.

### Elemek húzása

Ha a mutató a kívánt elem vagy objektum fölött van, nyomja meg egyszer a bal oldali gombzónát, és a zónát lenyomva tartva mozgassa az ujját az érintőpárnán.
Másik megoldásként érintse meg gyorsan egymás után kétszer az érintőpárnát, és a második érintésből indítsa el az ujjcsúsztatást.

### Elemek áthelyezése húzással

Húzással mozgassa a megfelelő ikont (például fájlt) a kívánt mappába vagy ablakba, illetve a megfelelő szoftverikonra, majd emelje fel az ujját a bal oldali gombzónáról.
Ugyanezt érheti el, ha a mutatót az ikon fölött tartva gyorsan egymás után kétszer megérinti az érintőpárnát, majd a második érintésből indulva – az ujját az érintőpárnán húzva – a kívánt helyre mozgatja az ikont, végül leveszi az ujját az érintőpárnáról.

### Görgetés

Az aktív ablak függőleges irányú görgetéséhez csúsztassa két ujját felfelé és lefelé az érintőpárnán.
Az aktív ablak vízszintes irányú görgetéséhez csúsztassa két ujját oldalirányban az érintőpárnán.

### Előre és vissza mozgás a mutató mozgatása nélkül

Ha az egérmutató mozgatása nélkül szeretné használni az előre vagy a vissza műveletet, tegye három ujját az érintőpárnára egy az előre-vissza funkciót támogató szoftverben (például webböngészőben), és oldalirányban húzza az őket.

### Nagyítás vagy kicsinyítés

Bizonyos szoftverekben, például fénykép-megjelenítőkben az érintőpárnán két ujját mozgatva nagyíthatja és kicsinyítheti a képet. Ha távolítja a két ujját, nagyobb lesz a kép, ha közelíti, kisebb.

### Forgatás

Bizonyos szoftverekben, például fénykép-megjelenítőkben az érintőpárnán két ujját körben mozgatva elforgathatja a képet.
Ha balra szeretné forgatni a képet, mozgassa az ujjait az óramutató járásával szemben, ha jobbra, akkor az óramutató járásának irányában.
Megjegyzés

- Előfordulhat, hogy a többérintéses funkciók (a görgetés, az előre/vissza, a kicsinyítés/nagyítás és az elforgatás) az adott szoftver miatt vagy az érintőpárna beállításai miatt nem működnek.

Tipp

- Ha részletes tájékoztatást szeretne az érintőpárna használatáról, kattintson a (Start) gombra, azután a Minden program menüpontra, majd a VAIO Control Center parancsra, és tekintse meg az útmutató videót a VAIO Control Center eszközben.

Kapcsolódó témák
Az érintőpárna engedélyezése/letiltása
Az érintőpárna érintésérzékelési funkciójának letiltása
Az érintőpárna többérintéses funkciójának engedélyezése/letiltása