VAIO Felhasználói útmutató SVE1411/SVE1511/SVE1711 sorozat

Task

# Rendszerfájlok visszaállítása a visszaállítási pont segítségével olyan esetben, amikor a Windows nem indítható

Ha nem sikerült elindítani a Windows rendszert, ezekkel a lépésekkel állíthatja vissza a számítógép rendszerfájljait.

1. Helyezze a Helyreállítási adathordozót az optikai meghajtóba, vagy csatlakoztasson egy USB flash meghajtót a VAIO számítógép USB-portjához, miközben a számítógép Normál módban fut.

1. Kapcsolja ki a VAIO számítógépet, majd ismét kapcsolja be.
   Ha USB flash meghajtót használ, nyomja meg többször az F11 billentyűt addig, amíg a VAIO embléma el nem tűnik.
   Megjelenik a Windows Rendszertöltés-vezérlő képernyő.

1. A vagy a billentyű megnyomásával válassza ki a Windows 7 javítása lehetőséget, majd nyomja meg az Enter billentyűt.

1. Válasszon egy billentyűzetkiosztást, és kattintson a Tovább gombra.

Ha nem megfelelő billentyűzetkiosztást választ, előfordulhat, hogy nem tudja helyesen beírni a jelszót.

1. Válassza ki az operációs rendszert, és kattintson a Tovább gombra.

Megjelenik a rendszer-visszaállítási eszköz kiválasztására szolgáló képernyő.

1. Kattintson a Rendszer-visszaállítás (System Restore) lehetőségre.

Megjelenik a Rendszer-visszaállítás (System Restore) ablak.

1. Kattintson a Tovább gombra.

1. Válasszon ki egy visszaállítási pontot, és kattintson a Tovább gombra.

Megjelenik a kiválasztott visszaállítási pont jóváhagyási ablaka.

1. A visszaállítási pont jóváhagyásához kattintson a Befejezés gombra.

Indítsa újra a VAIO számítógépet, ha erre vonatkozó utasítás jelenik meg a képernyőn.
Kapcsolódó témák
A biztonsági mentés
A biztonsági mentés típusai
Adatok biztonsági mentése olyan esetben, amikor a Windows nem indítható
Adatok visszaállítása a VAIO adatvisszaállító eszköz használatával
Visszaállítási pont létrehozása