VAIO Felhasználói útmutató SVE1411/SVE1511/SVE1711 sorozat

Task

# Helyreállítási adathordozók létrehozása

Helyreállítási adathordozó létrehozásához kövesse az alábbi utasításokat.

## Helyreállítási adathordozók létrehozása

Tipp

- Helyreállítási adathordozóként optikai lemezeket és USB flash meghajtót is használhat. Célszerűbb azonban DVD-R vagy BD-R lemezeket használni, mert az USB flash meghajtón lévő adatokat tévedésből törölheti.
  Az, hogy milyen adathordozókat képes kezelni VAIO számítógépe, függ a megvásárolt típustól.

- Helyreállítási adathordozóként a következő adathordozók használhatók: DVD-R/BD-R/DVD+R/DVD+R DL/DVD-R DL/DVD+RW/DVD-RW/BD-RE/BD-R DL/BD-RE DL.
  A helyreállítási adathordozók létrehozása közben látható, hogy az adott VAIO számítógéppel milyen adathordozók használhatók, pontosan hány lemezre lesz szükség, illetve mekkora tárolókapacitású USB flash meghajtó szükséges.

1. Csatlakoztassa VAIO számítógépét az internetre, majd töltse le és telepítse a legújabb frissítéseket a VAIO Update segítségével.

1. Kattintson a (Start) gombra, és válassza a Minden program, majd a VAIO Care parancsot.

Ha megjelenik a Felhasználói fiókok felügyelete ablak, kattintson az Igen lehetőségre.
Tipp

- Ha általános jogú felhasználóként van bejelentkezve a VAIO számítógépre, akkor esetleg meg kell adnia egy rendszergazdai felhasználónevet és jelszót.

1. Kattintson a Speciális eszközök (Advanced Tools), Visszaállítás és helyreállítás (Restore and recovery), Helyreállítási adathordozó létrehozása (Create Recovery Media) parancsra.

1. Gondosan olvassa el a képernyőn megjelenő utasításokat, majd kattintson a Következő (Next) gombra.

1. Kövesse a képernyőn megjelenő utasításokat.

Megjegyzés

- Eltarthat egy kis ideig, amíg megjelenik az eljárás aktuális állapota.

- A helyreállítási adathordozó létrehozása közben ne vegye ki a lemezt, illetve ne válassza le az adathordozót, mert ekkor valószínűleg sikertelen lesz a művelet.

- A helyreállítási adathordozó(ka)t biztonságos helyen kell tárolni.

## Megjegyzések a helyreállítási adathordozók létrehozására vonatkozóan

- A helyreállítási adathordozó kizárólag azon a VAIO számítógépen használható fel, amelyen létrehozták.

- A helyreállítási adathordozókat érdemes rögtön a VAIO számítógép beüzemelése (első használatba vétele) után létrehozni. Az alábbi esetekben a számítógépet esetleg nem lehet helyreállítani a helyreállítási terület segítségével, és ilyenkor a helyreállítási adathordozókra lesz szükség:

- A felhasználó módosította a helyreállítási területen lévő adatokat egy, kifejezetten erre a célra szolgáló programmal.

- A felhasználó a gyárilag telepített operációs rendszertől eltérő operációs rendszert telepített a számítógépre.

- A felhasználó a VAIO Care helyreállító rendszer (VAIO Care Rescue) használata nélkül formázta meg a beépített tárolóeszközt.

- A lemezek felületét nem szabad megérinteni vagy beszennyezni. A lemez felületére kerülő ujjlenyomatok és szennyeződések olvasás/írási hibákat okozhatnak.

- A megvásárolt konkrét típustól függően előfordulhat, hogy a DVD-R típuson kívül másfajta optikai lemez nem használható helyreállítási adathordozó létrehozására (az elégtelen lemezterület miatt).

- Mielőtt USB flash meghajtót próbálna meg helyreállítási adathordozóként használni, tájékozódjon a VAIO Care súgójából.

Kapcsolódó témák
A helyreállítás áttekintése
Helyreállítás a helyreállítási területről
Helyreállítás helyreállítási adathordozóról
A helyreállítással kapcsolatos megjegyzések