VAIO Felhasználói útmutató SVE1411/SVE1511/SVE1711 sorozat

Task

# Kommunikáció másik BLUETOOTH(R)-eszközzel (például egérrel)
<BLUETOOTH funkcióval felszerelt típusok>

Lehetősége van BLUETOOTH-eszközöket csatlakoztatni VAIO számítógépéhez.
A BLUETOOTH-kommunikáció részletes leírását elolvashatja A BLUETOOTH funkció leírása <BLUETOOTH funkcióval felszerelt típusok> című részben. [Részletek]

1. Kattintson a (Start) gombra, majd válassza a Minden program, VAIO Smart Network lehetőséget, vagy kattintson az asztal értesítési területén található (VAIO Smart Network) ikonra.

1. Győződjön meg arról, hogy a Vez. Nélk. Funkciók (Wireless Functions) és a BLUETOOTH melletti kapcsolók az On állásban vannak.

Ha Off állásban van, rákattintva változtassa On állásúra.
Tipp

- Ha VAIO számítógépe képes a nagysebességű BLUETOOTH kapcsolatra, és nagysebességű kommunikációra tervezi használni, állítsa a Wireless LAN melletti kapcsolót is On állásba.

- Győződjön meg arról, hogy VAIO számítógépének WIRELESS jelzőfénye világít.

1. Kattintson a (Start) gombra, majd az Eszközök és nyomtatók elemre.

1. Ha BLUETOOTH-egeret csatlakoztat, kapcsolja be, és a gomb megnyomásával csatlakoztassa az egeret.

Tipp

- A BLUETOOTH-eszközhöz mellékelt útmutatóban olvassa el az eszköz csatlakoztathatóságához szükséges lépések leírását.

1. Kattintson az Eszköz hozzáadása lehetőségre.

VAIO számítógépe eszközkeresést hajt végre, majd eszközlistát jelenít meg. Az eszköz regisztrálásához kövesse a képernyőn megjelenő utasításokat.
Megjegyzés

- A BLUETOOTH-eszköztől függően időbe telhet, amíg a VAIO számítógép megtalálja az eszközt. Ha az eszköz nem szerepel a listában, ismételje meg az eszköz csatlakoztatásra kész állapotba hozásának lépéseit (például nyomja meg a csatlakoztatás gombját).

- A BLUETOOTH-eszköztől függően változhat a kapcsolat létrehozásának a menete. A szükséges eljárás leírását olvassa el az eszközhöz mellékelt útmutatóban.

Tipp

- BLUETOOTH-egér csatlakoztatásához jelölje ki az egeret az eszközlistában, majd kattintson a Tovább gombra. Ha megjelenik a Párosítási beállítás kiválasztása ablak, válassza a Párosítás kód nélkül lehetőséget, majd kattintson a Tovább gombra. Az ablak bezárásához kattintson a Bezárás gombra a kiválasztott egérrel.

- A műveletek részleteinek megtekintéséhez kattintson a (Start) gombra, majd a Súgó és támogatás elemre kattintva nyissa meg a Windows súgó és támogatás ablakot, és a keresőmezőbe írja be a „BLUETOOTH” karakterláncot.

- Ha egy BLUETOOTH-eszköz hitelesítést igényel a kapcsolat létrehozásához, hozzáférési kulcsot kérő ablak jelenik meg a képernyőn. A BLUETOOTH-eszköz és a VAIO számítógép közötti hozzáférési kulcs megosztásához kövesse a képernyőn megjelenő utasításokat. Ha nem kíván létrehozni kapcsolatot, kattintson az ablak Mégse gombjára.
  A hozzáférési kulcs olyan titkos kód, amelyet a felhasználó ad meg két BLUETOOTH-eszköz közötti kommunikáció engedélyezésének hitelesítési folyamata során. Az egymással végzett kommunikáció engedélyezéséhez ugyanazt az alfanumerikus (kis- és nagybetűt megkülönböztető) kódot kell megadni a két eszközön. A hozzáférési kulcsot minden egyes hitelesítéskor módosítani lehet. Ennek egyetlen feltétele van: a két eszközön egyforma hozzáférési kulcsot kell megadni a hitelesítési folyamat során. A BLUETOOTH-eszközök hozzáférési kulcsára vonatkozó részletes leírásért olvassa el az eszközhöz mellékelt útmutatót. Ha adott időtartamon belül nincs megadva BLUETOOTH-hozzáférési kulcs, a kapcsolódási folyamat biztonsági okokból megszakad. Ilyen esetben próbálkozzon újra.

Kapcsolódó témák
A BLUETOOTH(R) funkció leírása<BLUETOOTH megoldással felszerelt típusokhoz>
A BLUETOOTH(R)-kommunikáció leállítása<BLUETOOTH megoldással felszerelt típusokhoz>
A BLUETOOTH(R) funkció használatával kapcsolatos megjegyzések<BLUETOOTH megoldással felszerelt típusokhoz>
A BLUETOOTH(R)-kommunikáció biztonságossága<BLUETOOTH megoldással felszerelt típusok>