VAIO Felhasználói útmutató SVE1411/SVE1511/SVE1711 sorozat

Task

# Blu-ray 3D(TM) Disc adathordozó lejátszása 3D tévékészüléken
<Blu-ray Disc(TM) meghajtóval felszerelt típusok>

Ha VAIO számítógépébe vagy (tartozék vagy külön megvásárolható) dokkolóállomásába Blu-ray Disc meghajtó és 3D videovezérlő van beépítve, lejátszhatja a Blu-ray 3D Disc adathordozók tartalmát, és megtekinthet 3D képeket a megfelelő, 3D megjelenítésre alkalmas megjelenítőn (például 3D tévékészüléken), ha csatlakoztatja azt a számítógéphez vagy a dokkolóállomáshoz.
A 3D tévékészülék beállításaival és működtetésével kapcsolatos információkat az adott készülékhez mellékelt kézikönyvben találja meg.

1. Csatlakoztassa a 3D tévékészüléket VAIO számítógépéhez (nem tartozék) HDMI-kábellel, majd adja meg a 3D tévékészülék beállításait. [Részletek]

1. Az Fn+F7 billentyűkombináció megfelelő számú megnyomásával állítsa át a megjelenítési kimenetet úgy, hogy csak a külső megjelenítőn legyen kép. [Részletek]

1. VAIO számítógépén állítsa a HDMI-kimenet felbontását 1920x1080 vagy 1280x720 értékre.

1. Indítsa el a Blu-ray Disc lejátszószoftverét.

1. Helyezze be a Blu-ray 3D Disc adathordozót az optikailemez-meghajtóba. [Részletek]

Megjegyzés

- 3D képek megjelenítésekor tartsa be a VAIO számítógépéhez mellékelt útmutatókban szereplő utasításokat.

- A 3D képek megtekintéséhez használnia kell a tévékészülék gyártója által előírt 3D szemüveget.

- A 3D funkcióval kapcsolatos tudnivalókat a 3D tévékészülék útmutatójában olvashatja el.

- Az Intel HD Graphics rendszer nem támogatja a 3D kimenetet Blu-ray 3D Disc adathordozók esetében.

- Nem biztos, hogy az Ön által megvásárolt számítógépre telepítve van a Blu-ray 3D lejátszó szoftver.

Kapcsolódó témák
HDMI-bemenettel rendelkező tévékészülék csatlakoztatása
A képernyőtartalom felbontásának (méretének) módosítása a HDMI-kábellel csatlakoztatott készüléken
Megjelenítési mód választása